Príloha č. 

UZNESENIE VLÁDY SLOVENSKEJ REPUBLIKY
č. ...
z ...

k návrhu štatútu Licenčnej komisie pre posudzovanie žiadostí o udeľovanie licencií na obchodovanie s vojenským materiálom, zbraňami, strelivom a výbušninami, ich časťami a súčasťami a na odvolanie členov tejto Licenčnej komisie

Číslo materiálu: |
Predkladateľ: | minister hospodárstva
Vláda
A.	schvaľuje
A.1.	štatút Licenčnej komisie pre posudzovanie žiadostí o udeľovanie licencií na obchodovanie s vojenským materiálom, zbraňami, strelivom a výbušninami, ich časťami a súčasťami podľa zákona č. 179/1998 Z.z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a prílohy E vyhlášky Ministerstva hospodárstva Slovenskej republiky č. 15/1998 Z.z. o podmienkach udeľovania úradného povolenia na dovoz a vývoz tovaru a služieb v znení neskorších predpisov.

B.	odvoláva
dňom 31.12.2001
	B.1.	Ing. Petra Brňu

z funkcie predsedu Licenčnej komisie pre posudzovanie žiadostí o udeľovanie licencií na obchodovanie s vojenským materiálom, zbraňami, strelivom a výbušninami, ich časťami a súčasťami (ďalej len “Licenčná komisia”),
B.2.	genmjr. Ing. Ota Nečasa

z funkcie podpredsedu Licenčnej komisie,

B.3.	Ing Ivana Korčoka
JUDr. Jána Michalku
Ing. Vojtecha Pánika
Ing. Dagmar Repčekovú
genmjr. Ing. Františka Blanárika
plk. Ing. Mikuláša Balogha
plk. Ing. Ľudovíta Onderku

z funkcie členov Licenčnej komisie
C.	poveruje
ministra hospodárstva
C.1.	vymenovávať a odvolávať predsedu, podpredsedu,  členov Licenčnej komisie a náhradníkov členov Licenčnej komisie na návrh 
ministra zahraničných vecí,
ministra obrany,
ministra vnútra,
riaditeľa Slovenskej informačnej služby a 
generálneho riaditeľa Colného riaditeľstva Slovenskej republiky.

D.	Ukladá
ministrovi hospodárstva
D.1.	V spolupráci s ministrom zahraničných vecí, ministrom obrany, ministrom vnútra, generálnym riaditeľom colného riaditeľstva a riaditeľom Slovenskej informačnej služby pripraviť “komplexnú” novelu zákona č. 179/1998 Z.z. o obchodovaní s vojenským materiálom
	Termín: 31. marec  2002	
Vykoná:	predseda vlády
minister hospodárstva